CELEX: 32017D2437
Language: bg
Date: 2017-12-18 00:00:00
Title: Решение за изпълнение (ЕС) 2017/2437 на Съвета от 18 декември 2017 година за подновяване на мандата на председателя на Единния съвет за преструктуриране

23.12.2017   
            
            
               BG
            
            
               Официален вестник на Европейския съюз
            
            
               L 344/38
            
         РЕШЕНИЕ ЗА ИЗПЪЛНЕНИЕ (ЕС) 2017/2437 НА СЪВЕТА
   от 18 декември 2017 година
   за подновяване на мандата на председателя на Единния съвет за преструктуриране
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1), и по-специално член 56, параграф 6 от него,
   като взе предвид предложението на Европейската комисия,
   като има предвид, че:
   
               (1)
            
            
               Регламент (ЕС) № 806/2014 влезе в сила на 19 август 2014 г.
            
         
               (2)
            
            
               На 19 декември 2014 г. Съветът прие Решение за изпълнение 2014/943/ЕС (2) в съответствие с член 56, параграф 6 от Регламент (ЕС) № 806/2014, с което назначи първия председател, заместник-председателя и четирима други щатни членове на Единния съвет за преструктуриране.
            
         
               (3)
            
            
               Съгласно член 56, параграф 7 от Регламент (ЕС) № 806/2014 мандатът на първия назначен след влизането в сила на посочения регламент председател на Единния съвет за преструктуриране е тригодишен, като може да бъде еднократно подновен за срок от пет години.
            
         
               (4)
            
            
               На 29 ноември 2017 г. Комисията представи на Европейския парламент предложение за подновяване на мандата на г-жа Elke KÖNIG — първия председател на Единния съвет за преструктуриране, за срок от пет години, считано от 23 декември 2017 г. Европейският парламент одобри предложението на 12 декември 2017 г.,
            
         ПРИЕ НАСТОЯЩОТО РЕШЕНИЕ:
   Член 1
   Мандатът на г-жа Elke KÖNIG, председател на Единния съвет за преструктуриране, се подновява за срок от пет години, считано от 23 декември 2017 г.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
      Съставено в Брюксел на 18 декември 2017 година.
      
         
            За Съвета
         
         
            Председател
         
         K. SIMSON
      
   
   
      (1)  ОВ L 225, 30.7.2014 г., стр. 1.
   
      (2)  Решение за изпълнение 2014/943/EС на Съвета от 19 декември 2014 г. за назначаване на председател, заместник-председател и другите щатни членове на Съвета за преструктуриране (ОВ L 367, 23.12.2014 г., стр. 97).